ᱳᱢᱟᱱ

ᱫᱟᱹᱠᱷᱤᱱ ᱯᱩᱪᱷᱤᱢ ᱮᱥᱤᱭᱟ ᱨᱮ ᱢᱮᱱᱟᱜ ᱢᱤᱫ ᱟᱨᱚᱵᱽ ᱫᱤᱥᱚᱢ ᱠᱟᱱᱟ ᱾ ᱱᱚᱰᱮᱱᱟᱜ ᱢᱩᱬ ᱫᱷᱚᱨᱚᱢ ᱫᱚ ᱤᱥᱞᱟᱢ ᱫᱷᱚᱨᱚᱢ ᱠᱟᱱᱟ ᱾ ᱱᱚᱶᱟ ᱫᱤᱥᱚᱢ ᱨᱮᱭᱟᱜ ᱩᱛᱟᱹᱨ ᱯᱩᱨᱩᱵᱽ ᱨᱮᱫᱚ ᱥᱮᱞᱮᱫ ᱟᱨᱚᱵᱽ ᱮᱢᱤᱨᱮᱛᱥ, ᱯᱟᱹᱪᱷᱤᱢ ᱨᱮᱫᱚ ᱥᱚᱣᱫᱤ ᱟᱨᱚᱵᱽ ᱟᱨ ᱫᱟᱹᱠᱷᱤᱱ ᱯᱟᱹᱪᱷᱤᱢ ᱨᱮᱫᱚ ᱭᱮᱢᱮᱱ ᱫᱤᱥᱚᱢ ᱢᱮᱱᱟᱜ-ᱟ ᱾ ᱤᱨᱟᱱ ᱟᱨ ᱯᱟᱠᱤᱥᱛᱟᱱ ᱥᱟᱶ ᱫᱚ ᱫᱚᱨᱭᱟ ᱛᱮ ᱵᱷᱤᱲᱟᱹᱣᱟ ᱾ ᱳᱢᱟᱱ ᱨᱮᱭᱟᱜ ᱫᱟᱹᱠᱷᱤᱱ ᱯᱩᱨᱩᱵᱽ ᱨᱮᱫᱚ ᱟᱨᱚᱵᱤᱭᱟᱱ ᱫᱚᱨᱭᱟ ᱟᱨ ᱩᱛᱟᱹᱨ ᱯᱩᱨᱩᱵᱽ ᱨᱮᱫᱚ ᱳᱢᱟᱱ ᱩᱯᱫᱚᱨᱭᱟ ᱢᱮᱱᱟᱜ-ᱟ ᱾ ᱱᱟᱜᱟᱢ ᱚᱛᱱᱚ ᱛᱟᱞᱟ ᱳᱢᱟᱱ ᱫᱚ ᱜᱤᱛᱤᱞ ᱚᱛ ᱛᱮ ᱮᱥᱮᱫ ᱟᱠᱟᱱᱟ ᱾ ᱩᱛᱟᱹᱨ ᱨᱮ ᱢᱮᱱᱟᱜ ᱱᱟᱜᱟᱨ ᱨᱮᱭᱟᱜ ᱧᱩᱛᱩᱢ ᱠᱚᱫᱚ ᱦᱩᱭᱩᱜ ᱠᱟᱱᱟ ᱢᱚᱥᱠᱟᱴ, ᱥᱚᱦᱟᱨ ᱟᱨ ᱥᱚᱨ ᱮᱢᱟᱱ᱾ ᱟᱨ ᱫᱟᱹᱠᱷᱤᱱ ᱨᱮᱫᱚ ᱥᱟᱞᱟᱞᱟ ᱱᱟᱜᱟᱨ ᱢᱮᱱᱟᱜ-ᱟ ᱾ ᱱᱚᱰᱮᱱᱟᱜ ᱦᱚᱭ ᱦᱤᱥᱤᱫ ᱫᱚ ᱞᱚᱞᱚ ᱟᱨ ᱨᱚᱦᱚᱲ ᱜᱮᱭᱟ ᱾ ᱦᱚᱭ ᱦᱤᱥᱤᱫ ᱮᱴᱟᱜ ᱯᱟᱨᱥᱤᱭᱟᱱ ᱜᱚᱞᱯ ᱫᱤᱥᱚᱢ ᱞᱮᱠᱟ ᱜᱮ ᱳᱢᱟᱱ ᱨᱮᱫᱚ ᱫᱚᱢᱮ ᱥᱤᱛᱤᱝ ᱟ, ᱞᱚᱞᱚᱣᱟ ᱾ ᱥᱤᱛᱩᱝ ᱫᱤᱱ ᱫᱚ ᱓᱐ ᱠᱷᱚᱱ ᱔᱐ ᱰᱤᱜᱽᱨᱤ ᱥᱮᱱᱴᱤᱜᱨᱮᱰ ᱛᱟᱯ ᱫᱚ ᱛᱟᱦᱮᱸᱱ ᱜᱮᱭᱟ ᱾ ᱨᱟᱡᱽ ᱟᱹᱨᱤ ᱦᱟᱹᱱᱟᱹᱴᱤᱧ ᱯᱷᱟᱹᱫᱽ ᱵᱤᱫᱮᱥ ᱥᱟᱹᱜᱟᱹᱭ ᱠᱟᱹᱣᱰᱤ ᱟᱹᱨᱤ ᱫᱷᱚᱨᱚᱢ ᱱᱚᱰᱮᱱ ᱠᱚ ᱦᱚᱲ ᱠᱷᱚᱱᱟᱜ ᱘᱕ᱹ᱕% ᱦᱚᱲ ᱫᱚ ᱤᱥᱞᱟᱢ ᱫᱷᱚᱨᱚᱢ, ᱖ᱹ᱕% ᱫᱚ ᱤᱥᱟᱹᱭ ᱫᱷᱚᱨᱚᱢ, ᱕ᱹ᱕% ᱦᱚᱲ ᱫᱚ ᱦᱤᱱᱫᱩ ᱫᱷᱚᱨᱚᱢ ᱟᱨ ᱐ᱹ᱘% ᱦᱚᱲ ᱫᱚ ᱵᱩᱫᱫᱷᱚ ᱫᱷᱚᱨᱚᱢ ᱨᱮᱱ ᱠᱟᱱᱟ ᱠᱚ ᱾ ᱱᱚᱰᱮᱱᱟᱜ ᱚᱠᱟ ᱫᱷᱚᱨᱚᱢ ᱦᱚᱸ ᱥᱚᱨᱠᱟᱨ ᱫᱚ ᱵᱟᱭ ᱦᱟᱛᱟᱣ ᱟᱠᱟᱜ-ᱟ ᱾ ᱯᱟᱹᱨᱥᱤ ᱟᱨᱚᱵᱤᱠ ᱯᱟᱹᱨᱥᱤ ᱳᱢᱟᱱ ᱨᱮᱭᱟᱜ ᱫᱚ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾ ᱱᱚᱶᱟ ᱯᱟᱹᱨᱥᱤ ᱫᱚ ᱟᱯᱷᱨᱚ ᱮᱥᱤᱭᱟᱴᱤᱠ ᱜᱷᱟᱨᱚᱸᱡᱽ ᱨᱮᱭᱟᱜ ᱥᱮᱢᱩᱴᱤᱠ ᱪᱟᱸᱜᱟ ᱨᱮᱭᱟᱜ ᱠᱟᱱᱟ ᱾ ᱵᱟᱹᱞᱩᱪᱤ ᱯᱟᱹᱨᱥᱤ ᱫᱚ ᱱᱚᱣᱟ ᱫᱤᱥᱚᱢ ᱨᱮᱱ ᱫᱟᱹᱠᱷᱤᱱ ᱯᱟᱦᱴᱟ ᱨᱮᱱ ᱦᱚᱲ ᱵᱟᱹᱲᱛᱤ ᱠᱚ ᱨᱚᱲᱟ ᱾ ᱱᱚᱰᱮ ᱟᱹᱰᱤ ᱦᱟᱞᱮ ᱰᱟᱞᱮ ᱨᱮ ᱢᱮᱱᱟᱜ ᱟᱹᱫᱤᱵᱟᱹᱥᱤ ᱯᱟᱹᱨᱥᱤ ᱨᱮᱭᱟᱜ ᱧᱩᱛᱩᱢ ᱠᱚᱫᱚ ᱦᱩᱭᱩᱜ ᱠᱟᱱᱟ ᱠᱩᱢᱡᱟᱨᱤ,ᱵᱟᱛᱷᱟᱨᱤ, ᱦᱟᱨᱥᱚᱥᱤ, ᱦᱚᱵᱽᱭᱚᱛ, ᱡᱤᱵᱟᱞᱤ ᱟᱨ ᱢᱮᱦᱨᱤ ᱮᱢᱟᱱ ᱾ ᱠᱟᱞᱪᱟᱨ ᱥᱮᱪᱮᱫ ᱒᱐᱑᱐ ᱥᱟᱞ ᱨᱮᱭᱟᱜ ᱥᱮᱬᱟ ᱦᱚᱲᱟᱜ ᱥᱚᱠᱷᱭᱚᱨ ᱦᱟᱨ ᱫᱚ ᱘᱖ᱹ᱙% ᱠᱟᱱᱟ ᱾ ᱑᱙᱗᱐ ᱥᱟᱞ ᱢᱟᱬᱟᱝ ᱨᱮᱫᱚ ᱱᱚᱰᱮ ᱯᱮᱭᱟ (᱓) ᱥᱩᱢᱩᱝ ᱵᱤᱨᱫᱟᱹᱫᱟᱲ ᱛᱟᱦᱮᱸ ᱠᱟᱱᱟ ᱾ ᱱᱚᱰᱮ ᱑᱐᱐᱐ ᱠᱷᱚᱱ ᱦᱚᱸ ᱠᱚᱢ ᱜᱮ ᱜᱤᱫᱽᱨᱟᱹ ᱠᱚ ᱚᱞᱚᱜ ᱛᱟᱦᱮᱸᱫ ᱾ ᱑᱙᱗᱐ ᱥᱟᱞ ᱨᱮ ᱥᱩᱞᱛᱟᱱ ᱠᱟᱵᱚᱥ ᱥᱟᱥᱚᱱ ᱜᱟᱹᱫᱤ ᱨᱮᱭ ᱫᱩᱲᱩᱵ ᱮᱱ ᱛᱟᱭᱚᱢ ᱥᱮᱪᱮᱫ ᱪᱮᱛᱟᱱ ᱨᱮ ᱟᱹᱰᱤ ᱡᱩᱨ ᱮ ᱮᱢᱟᱫ ᱟ ᱥᱟᱶᱛᱟ ᱟᱨ ᱠᱟᱹᱣᱰᱤ ᱟᱹᱨᱤ ᱞᱟᱦᱟᱭ ᱞᱟᱹᱜᱤᱫ ᱾ ᱱᱤᱛ ᱱᱚᱰᱮ ᱑᱐᱐᱐ ᱠᱷᱚᱱ ᱵᱟᱹᱲᱛᱤ ᱵᱤᱨᱫᱟᱹᱜᱟᱲ (school) ᱨᱮ ᱖,᱕᱐,᱐᱐᱐ ᱠᱷᱚᱱ ᱵᱟᱹᱲᱛᱩ ᱜᱤᱫᱽᱨᱟᱹ ᱠᱚ ᱚᱞᱚᱜ ᱠᱟᱱᱟ ᱾ ᱳᱢᱟᱱ ᱠᱮᱭᱟᱜ ᱯᱩᱭᱞᱩ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱫᱚ ᱑᱙᱘᱖ ᱥᱟᱞ ᱨᱮ ᱵᱮᱨᱮᱫ ᱞᱮᱱᱟ ᱾ ᱚᱱᱟ ᱨᱮᱭᱟᱜ ᱧᱩᱛᱩᱢ ᱫᱚ ᱥᱩᱞᱛᱟᱱ ᱠᱟᱵᱚᱥ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱾ ᱱᱚᱶᱟ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱫᱚ ᱡᱮᱜᱮᱛ ᱨᱮᱭᱟᱜ ᱵᱤᱨᱫᱟᱹᱜᱟᱲ ᱠᱚ ᱢᱩᱫᱽ ᱨᱮ ᱑,᱖᱗᱘ ᱴᱷᱟᱶᱮ ᱟᱢᱮᱴ ᱟᱠᱟᱜ-ᱟ ᱾ ᱫᱷᱚᱯᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱖,᱐᱑᱑ ᱟᱨ ᱱᱤᱡᱽᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱖,᱐᱙᱓ ᱴᱷᱟᱶᱮ ᱟᱢᱮᱴ ᱟᱠᱟᱜ-ᱟ ᱾ ᱯᱷᱮᱰᱟᱛ https://or.wikipedia.org/wiki/%E0%AC%93%E0%AC%AE%E0%AC%BE%E0%AC%A8 ᱵᱟᱦᱨᱮ ᱡᱚᱱᱚᱲ Ministry of Tourism official government website Ministry of Information official government website "Oman". The World Factbook. Central Intelligence Agency. ᱳᱢᱟᱱ web resources provided by GovPubs at the University of Colorado Boulder Libraries ᱳᱢᱟᱱ at Curlie Oman from the BBC News Wikimedia Atlas of Oman ᱳᱢᱟᱱ ᱴᱨᱟᱵᱷᱮᱞ ᱵᱟᱵᱚᱫᱽ ᱠᱟᱛᱷᱟ ᱣᱤᱠᱤᱦᱤᱨᱤ (Wikivoyage) ᱨᱮ Key Development Forecasts for Oman from International Futures ᱥᱟᱹᱠᱷᱭᱟᱹᱛ